EkBass/fiwiki-20250220-pages-articles huggingface dataset:
Florence Griffith-Joyner

Delorez Florence Griffith Joyner (21. joulukuuta 1959 – 21. syyskuuta 1998) oli yhdysvaltalainen yleisurheilija, jolla on edelleen maailmanennätykset naisten 100 metrin ja 200 metrin juoksussa. Helsingin MM-kilpailuissa 1983 Griffith-Joyner sijoittui neljänneksi 200 metrillä. Seuraavana vuonna hän sijoittui Los Angelesin olympialaisissa samalla matkalla hopealle. Kilpailujen jälkeen hän avioitui Los Angelesin olympialaisten kolmiloikan olympiavoittaja Al Joynerin kanssa ja jätti juoksun vähemmälle. Griffith-Joyner palasi radoille Rooman MM-kilpailuihin 1987 ja sijoittui jälleen 200 metrillä hopealle. 4 × 100 metrillä hän voitti kultaa. Vuonna 1988 siihen asti paremmin 200 metrin juoksijana tunnettu Griffith-Joyner hämmästytti Yhdysvaltojen olympiakarsinnoissa juoksemalla puolivälierissä uudeksi 100 metrin maailmanennätykseksi 10,49. Kilpailun tuulilukema oli 0,0 m/s, mutta stadionin tuulimittarin epäillään näyttäneen väärää tuulilukemaa. Oikean tuulilukeman on arvioitu olleen noin 5–7 m/s. Griffith-Joyner oli suurin ennakkosuosikki Soulin olympialaisissa 1988, ja voittikin sekä 100 että 200 metrin juoksut ylivoimaisesti. 200 metrillä hän juoksi uudeksi maailmanennätykseksi 21,34, jota ei niin ikään ole sen jälkeen rikottu. Myös 100 metrillä Griffith-Joyner juoksi ylivoimaisia aikoja, pysäyttäen finaalissa kellot lopulta aikaan 10,54. Hän juoksi myös Yhdysvaltojen 4 × 100 metrin ja 4 × 400 metrin joukkueissa voittaen ensiksi mainitussa kultaa ja jälkimmäisessä hopeaa. Griffith-Joyneria epäiltiin vuoden 1988 suurten ennätysparannustensa takia dopingin käytöstä ja eräät hänen kilpailijoistaan väittivät hänen aikojensa olevan mahdollisia vain dopingin käytön ansiosta. Carl Lewis kirjoitti omaelämäkerrassaan huomanneensa Griffith-Joynerin liian nopean lihaskasvun lisäksi hänen äänensäkin madaltuneen, mikä ilmeni myös BBC:n tekemistä haastatteluista. Griffith-Joyner ei kuitenkaan koskaan antanut positiivista dopingnäytettä. Griffith-Joynerin yhtäkkinen kuolema vuonna 1998 lisäsi huhuja, vaikka ruumiinavaus paljastikin, että kuolinsyy oli cavernous angiomasta johtuneen epilepsiakohtauksen aiheuttama tukehtuminen. == Lähteet == * * *Flo-Jo:n muistosivu Findagrave- sivustolla === Viitteet === == Aiheesta muualla == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1959 syntyneet Luokka:Vuonna 1998 kuolleet
Jaufré Rudel

Jaufré Rudel oli 1100-luvulla elänyt ranskalainen trubaduuri, jonka elämästä ei ole säilynyt paljoa tietoja. Hän oli mahdollisesti mukana toisella ristiretkellä vuonna 1147 ja kuoli samana vuonna Tripolissa, sairastuttuaan vakavasti matkalla. Rudelilta on säilynyt ainoastaan neljä laulua, joista tunnetuin on nimeltään Lanquan li jorn. Suomalainen säveltäjä Kaija Saariaho on säveltänyt Rudelista kertovan oopperan nimeltään L'amour de loin. Luokka:Ranskalaiset säveltäjät Luokka:Trubaduurit
Liskot

Liskot (Lacertilia) on alalahko suomumatelijoiden (Squamata) lahkossa. Ryhmä on parafyleettinen, sillä se sulkee pois käärmeet. Liskot ovat yksi maailman monimuotoisimmista ja menestyneimmistä maanpäällisten selkärankaisten ryhmistä. Liskoja elää melkein kaikissa mahdollisissa elinympäristöissä sademetsistä aavikoille, ja tundralta Tyynenmeren atolleille ja korkeille vuorenrinteille. Liskoja tunnetaan yli 7 000 lajia, ja vuosittain tunnistetaan noin 100 uutta lajia.O’Shea 2021, s. 6–7. == Piirteet == Pienimmät liskot ovat vain 17 millimetrin pituisia. Suurin on komodonvaraani, joka kasvaa kolmimetriseksi kuonosta hännänpäähänO’Shea 2021, s. 11.. Joillain liskoilla on myrkkyrauhaset, ja myös suurimpien lajien kynnet, hampaat ja hännät voivat olla vaarallisia ihmiselle. Liskot ovat vaihtolämpöisiä. Niiden kehoa peittävät suomut, ja jotkin lajit ovat kirkkaasti kuvioituja. Useimmilla liskoilla on neljä raajaa, joista jokaisessa on viisi varvasta. Moni pieni lisko pystyy irrottamaan häntänsä puolustautumiskeinona. Liskoilla on kloaakki, ja koirailla on hemipenis. Useimmat lajit lisääntyvät munimalla, mutta jotkin lajit synnyttävät eläviä poikasia. Jotkin liskolajit kykenevät neitseelliseen lisääntymiseen. Liskoja elää maan päällä, maakoloissa, puissa ja vedessä. Osa liskoista elää päivisin ja osa öisin. Liskoihin kuuluu niin lihansyöjiä, hyönteissyöjiä, kasvissyöjiä kuin kaikkiruokaisiakin lajeja. == Kehitys == Varhaisin tunnettu liskofossiili on peräisin 240 miljoonan vuoden takaa keskitriaskaudelta, ja se sai lajinimen Megachirella wachtleri. Sen kehityslinja ei ole kuitenkaan selviytynyt nykyaikaan. Useimpien nykyisten liskojen kehityslinjat saivat alkunsa arviolta varhaisjurakauden 200–170 miljoonaa vuotta sitten ja varhaisliitukauden 145–130 miljoonaa vuotta sitten välisenä aikana.O’Shea 2021, s. 8–9. Nykyihmisen ajan suurin lisko oli megalania, joka eli Australiassa pleistoseenikaudella vielä 48 000 vuotta sitten. Se kasvoi arviolta 5,5–7,9-metriseksi.O’Shea 2021, s. 11. Liskoille on piirretty erilaisia sukupuita. Erään sukupuun mukaan ensimmäiseksi suomumatelijoiden kantalinjasta erkaantui alalahdko Dibamia, sitten Gekkota ja kolmanneksi Scincomorpha. Toisen sukupuun mukaan ensin erkaantui Iguania.O’Shea 2021, s. 12–13. == Suomessa == Suomessa luonnonvaraisina eläviä liskolajeja ovat sisilisko ja vaskitsa. Vuonna 2014 Lounais-Suomessa havaittiin hietasisilisko. Se luokitellaan haitalliseksi vieraslajiksi. ==Lähteet== * ===Viitteet=== * Luokka:Seulonnan keskeiset artikkelit
Bartolomeo Tromboncino

Bartolomeo Tromboncino (n. 1470 – 1535 tai myöhemmin) oli italialainen säveltäjä. == Elämä == Tromboncino syntyi Veronassa ja varttui luultavasti Mantovassa. Hän asui ja työskenteli Mantovassa noin vuoteen 1500 saakka. Tromboncino murhasi petollisen vaimonsa vuonna 1499. Toisin kuin Carlo Gesualdo, Tromboncino mahdollisesti jätti henkiin miehen, jonka kanssa vaimo oli häntä pettänyt. Lähteet asiasta ovat jokseenkin ristiriitaisia. Tromboncino ei saanut teosta tuomiota. Tromboncino kuoli luultavasti Venetsiassa. == Musiikki == Tromboncino tunnetaan parhaiten frottola-laulujen säveltäjänä. Hän sävelsi myös jonkin verran uskonnollista musiikkia. == Lähteet == Luokka:Italialaiset säveltäjät Luokka:Renessanssisäveltäjät Luokka:Italialaiset murhaajat
X-siipinen

X-siipinen () on fiktiivinen avaruusalus Tähtien sodan kuvitteellisessa universumissa. Se nähtiin ensimmäisen kerran elokuvassa Star Wars: Episodi IV – Uusi toivo . ==Historia== X-siipisen kehitti Incom-yhtiö Galaktisen sisällissodan alkupuolella Imperiumille. X-siipisen suunnitelleet insinöörit kuitenkin loikkasivat Kapinaliiton puolelle, tuhosivat kaikki tiedot aluksesta ja toivat kaksi prototyyppiä kapinallisille. X-siipisestä tuli nopeasti kapinallislentäjien suosituin avaruusalus ja Y-siipisen korvaaja. X-siipinen oli Y-siipistä nopeampi ja edeltäjäänsä verrattuna kesti paljon paremmin avaruustaisteluissa Imperiumin TIE-hävittäjiä vastaan. X-siipinen myös kesti iskuja, jotka olisivat voineet tuhota tavallisen ja heikomman avaruusaluksen. Toisin kuin suurimmassa osassa Imperiumin avaruushävittäjistä, X-siipisessä oli hyperajo, suojakilpigeneraattori ja elossapitojärjestelmä. X-siipisen erikoisuus olivat sen siivet, jotka hyökkäysasennossa muistuttivat x-kirjainta, josta se on saanut nimensä. Sen pitkien lasertykkien tarkoitus on kyetä ampumaan kuolettava laukaus kohti vihollisalusta ennen kuin tämä ehtii vastata tuleen. Kapinaliitto käytti X-siipisiä Yavinin taistelussa hyökkäyksessä Kuolemantähteä vastaan. Luke Skywalkerin ohjaama X-siipinen onnistui laukaisemaan protonitorpedot Kuolemantähden ilmastointiaukkoon ja tuhoamaan taisteluaseman. Myöhemmin Wedge Antillesin ohjaama X-siipinen auttoi Millennium Falconia tuhoamaan toisen Kuolemantähden Endorin taistelussa. ==Ominaisuudet== *Pituus 12,5 metriä *Huippunopeus avaruudessa: 3700 g *Huippunopeus ilmakehässä: 1050 kilometriä tunnissa *Miehistö: yksi lentäjä ja yksi R2-droidi *Aseistus: neljä laserkanuunaa ja kymmenen protonitorpedoa == Lähteet == == Aiheesta muualla == *Tietoa X-siipisestä Tähtien sodan virallisilta sivuilta Luokka:Tähtien sodan alukset ja laitteet sv:Lista över farkoster i Star Wars#X-wing
Joutsenlaulu

Joutsenlaulu tarkoittaa laulua, jonka uskomuksen mukaan joutsen laulaa juuri ennen kuolemaansa kauniimmin kuin koskaan. Tämän on uskottu koskevan varsinkin kyhmyjoutsenta, joka ei yleensä laula. Sanontana joutsenlaulu tarkoittaa viimeistä esiintymistä, suoritusta tai saavutusta – mahdollisesti edeltäviä parempaa – ennen jonkin päättymistä tai ihmisen kuolemaa. Uskomuksella on varsin pitkät juuret. Sanonnaksi se oli muotoutunut jo 300-luvulle eaa. mennessä. Vuonna 77 Plinius vanhempi totesi sen vääräksi teoksessaan Naturalis historia. ==Lähteet== * * ===Viitteet=== Luokka:Joutsenet Luokka:Mytologia Luokka:Metaforat Luokka:Seulonnan keskeiset artikkelit
Karike

thumb|Lähinnä koivun lehdistä koostuvaa kariketta ja siinä kasvavia sieniä thumb|Kariketta metsään hylätyssä Fiat 600:ssa Karike on ekosysteemin kuollutta eloperäistä ainesta. Se muodostuu runkopuusta, oksista, risuista, neulasista, lehdistä, kävyistä ja muista kasvinosista sekä eläimistä ja niiden ulosteista ja muista eritteistä. Karike on tärkeä osa ekosysteemin toimintaa. Se tarjoaa elinympäristön monille sienille, mikrobeille ja maaperäeläimille. Lahottajasienet pilkkovat karikkeen vähitellen humukseksi, joka yhdessä kivennäismaan kanssa pitää yllä ekosysteemin ravinnekiertoa. Tärkeimmät karikkeen ligniiniä hajottavat ja humuksen muodostukseen osallistuvat entsyymiryhmät ovat oksidaasit, kuten lakkaasi sekä peroksidaasit.Sari Timonen, Jari Valkonen (toim.): Sienten biologia, toinen uudistettu painos sivut 212-213, Gaudeamus, 2018, ISBN 978-952-495-472-3 Lähinnä puunkuoresta valmistettua kariketta voidaan käyttää ulkoistutuksissa maan pinnan katteena, jolloin rikkaruohot eivät pääse levittäytymään kasvin lähettyville. Sitä käytetään myös kuivakäymälöissä kuivikkeena. Tällaista kariketta syntyy puuteollisuuden sivutuotteena. ==Lähteet== ==Aiheesta muualla== * Maannos ja maaperän tutkiminen (Mika Lavento, 2003) * Ilmastonmuutoksen vaikutus karikkeen hajoamiseen maapallolla (Jari Liski ym. 2009, s. 14) *Helsingin yliopisto: Orgaaninen aines maan kasvukunnon ylläpitäjänä Luokka:Kasviekologia
SWOT-analyysi

SWOT-analyysi (Strengths, Weaknesses, Opportunities, Threats) on nelikenttämenetelmä, jota käytetään strategian laatimisessa sekä oppimisen tai ongelmien tunnistamisessa, arvioinnissa ja kehittämisessä. Se on hyödyllinen ja yksinkertainen työkalu yrityksen toiminnan, hankkeiden ja projektien suunnittelussa. SWOT-analyysin kohteena voi olla jonkin yrityksen toiminta koko laajuudessaan, jonkin tuotteen tai palvelun asema ja kilpailukyky tai esimerkiksi kilpailijan toiminta ja kilpailukyky. SWOT-analyysissä kirjataan ylös analysoidun asian: *sisäiset vahvuudet *sisäiset heikkoudet *ulkoiset mahdollisuudet *ulkoiset uhat SWOT-analyysi on kahden ulottuvuuden kuvaama nelikenttä. Kaavion vasempaan puoliskoon kuvataan myönteiset ja oikeaan puoliskoon negatiiviset asiat. Kaavion alapuoliskoon kuvataan organisaation ulkoiset ja yläpuoliskoon sisäiset asiat. Tämän jälkeen SWOT-analyysin pohjalta voidaan tehdä päätelmiä, miten vahvuuksia voidaan käyttää hyväksi, miten heikkoudet muutetaan vahvuuksiksi, miten tulevaisuuden mahdollisuuksia hyödynnetään ja miten uhat vältetään. Tuloksena saadaan toimintasuunnitelma siitä, mitä millekin asialle pitää tehdä. SWOT-mallia on tarkoitus käyttää ideointiin ja jatkokehittelyyn. == Katso myös == *Viiden kilpailuvoiman malli ==Lähteet== * * ===Viitteet=== == Aiheesta muualla == Luokka:Liiketaloustiede Luokka:Johtaminen Luokka:Ongelmanratkaisu Luokka:Seulonnan keskeiset artikkelit
Zero Nine

Zero Nine on vuonna 1978 perustettuZero Nine Oulussa vaikuttava heavy rock -yhtye, joka on alun perin lähtöisin Kuusamosta. == Historia == Zero Nine nousi julkisuuteen 1980, jolloin se esitti Levyraadissa kappaleen ”Down the Line” ja voitti kyseisen jakson. Yhtyeen esikoisalbumi Visions, Scenes and Dreams julkaistiin 1982. Samana vuonna ilmestyi Englannissa nauhoitettu albumi Blank Verse, jonka toinen tuottaja oli Ian Gillan. Myöhemmin Zero Ninen tuottajana on toiminut muun muassa T. T. Oksala. Yhtyeelle ovat sanoittaneet useita kappaleita muun muassa Edu Kettunen, Esa Kaartamo, Ilari Niemelä ja Heikki Wiik. Zero Nine on toiminut lämmittelijänä muun muassa Iron Maidenille, Def Leppardille, Ozzy Osbournelle, AC/DC:lle, ZZ Topille ja Scorpionsille. Yhtyeen viimeisimpiä merkittäviä esiintymisiä maailmanluokan yhtyeiden lämmittelijänä ovat olleet AC/DC:n konsertti Ratinan stadionilla Tampereella vuonna 2010, Whitesnaken konsertti Oulun jäähallissa marraskuussa 2004 sekä Legends of Rock -festivaali Oulun Club Teatriassa joulukuussa 2009 samalla lavalla Alice Cooperin kanssa. Zero Nine julkaisi yhdeksännen albuminsa IX syyskuussa 2009. Muutaman vuoden hiljaiselon jälkeen bändi aktivoitui jälleen kesällä 2021 ja on soittanut muutamia festivaali- ja klubikeikkoja myös vuosina seuraavina vuosina. Joulukuussa 2023 bändi juhlisti 45-vuotiasta uraansa Kuusamotalolla järjestetyssä konsertissa. Kesällä 2024 Zero Nine esiintyi mm. Hardrock Korppi -festareilla Laukaassa. ==Kokoonpano== Yhtyeellä on ollut koko olemassaolonsa aikana pääasiallisesti sama kokoonpano. * Keijo ”Kepa” Salmirinne – laulu * Timo ”Iso-T” Käsmä – kitara * Martti ”Mara” Mäntyniemi – kitarat, taustalaulu * Jarski Jaakkola – bassokitara * Matti ”Iro” Murtola – kosketinsoittimet * Mikko ”Dexta” aka ”Borno” Korpela – rummut, lyömäsoittimet, kosketinsoittimet Ennen albumin N. E. Files tekoa basistina toimi Esa ”Elmo” Harju. Alkuperäiskokoonpanon rumpali oli Sika Kukkonen.https://www.discogs.com/artist/3653306-Veli-Sakari-Kukkonen == Diskografia == === Studioalbumit === * * * * * * * * * === Kokoelma-albumit === * === Mukana kokoelma-albumeilla === * == Lähteet == == Aiheesta muualla == * Zero Ninen Myspace * Poko-Records * YLE/Elävä arkisto: Zero Nine Luokka:Suomalaiset hard rock -yhtyeet Luokka:Suomalaiset metalliyhtyeet
Eksa

Eksa (tunnus E) on SI-järjestelmän kerrannaisyksikön etuliite, joka tarkoittaa triljoonakertaista (1018). Esimerkiksi eksametri (Em) on triljoona metriä. Eksa otettiin käyttöön 1975. Etuliitteen nimi on peräisin kreikankielisestä lukusanasta heks, 'kuusi': eksan kerroin on yhtä kuin 10006. == Lähteet == Luokka:Kerrannaisyksiköt he:תחיליות במערכת היחידות הבינלאומית#אקסה
Tsetta

Tsetta (tunnus Z) on SI-järjestelmän kerrannaisyksikön etuliite, joka tarkoittaa tuhattriljoonakertaista (1021). Esimerkiksi tsettametri (Zm) on tuhat triljoonaa metriä. Tsetta otettiin käyttöön 1991. Sen nimi on peräisin latinan lukusanasta septem, 'seitsemän': tsetan kerroin on yhtä kuin 10007. == Lähteet == Luokka:Kerrannaisyksiköt
Jotta (SI-järjestelmä)

Jotta (tunnus Y) on SI-järjestelmän kerrannaisyksikön etuliite, joka tarkoittaa kvadriljoonakertaista (1024). Esimerkiksi jottametri (Ym) on kvadriljoona metriä. Jotta otettiin käyttöön vuonna 1991. Sana on peräisin kreikan kielen sanasta ὀκτώ (októ), joka tarkoittaa kahdeksaa – jotan kerroin on yhtä suuri kuin 10008. 12 grammaa kohti hiili-12:ta, hiilen isotooppia, on noin 6,022×1023 atomia tai 0,6 jotta-atomia. == Lähteet == Luokka:Kerrannaisyksiköt
Atto

Atto (tunnus a) on SI-järjestelmän kerrannaisyksikön etuliite, joka tarkoittaa triljoonasosaa (10−18). Esimerkiksi attometri (am) on triljoonasosa metriä. == Lähteet == Luokka:Kerrannaisyksiköt
Tsepto

Tsepto (tunnus z) on SI-järjestelmän kerrannaisyksikön etuliite, joka tarkoittaa tuhannestriljoonasosaa (10-21). Esimerkiksi tseptometri (zm) on tuhannestriljoonasosa metriä. == Lähteet == Luokka:Kerrannaisyksiköt
Jokto

Jokto (tunnus y) on SI-järjestelmän kerrannaisyksikön etuliite, joka tarkoittaa kvadriljoonasosaa (10-24). Se otettiin käyttöön 1991. Esimerkiksi joktometri (ym) on kvadriljoonasosa metriä. == Lähteet == Luokka:Kerrannaisyksiköt
Sanomatalo

[ { "type": "ExternalData", "service": "geoshape", "ids": "Q10661594", "properties": {"fill": "#ff0000", "stroke": "#ff0000", "stroke-width": 2} } ] Sanomatalo on Helsingin keskustassa sijaitseva liike- ja toimistorakennus, joka toimii Sanoman pääkonttorina. Se sijaitsee Postitalon ja päärautatieaseman pohjoispuolella ja Musiikkitalon eteläpuolella. Siinä on 12 kerrosta, joista kolme on maan alla.Sanomatalo Insinööritoimisto Magnus Malmbergin sivuilla Internet Archivessa Rakennuksen ovat suunnitelleet professori Jan Söderlund ja arkkitehti Antti-Matti Siikala, ja se valmistui vuonna 1999.Sanomatalo Sanoma Osakeyhtiön verkkosivuilla Se oli ensimmäinen ”lasisen” näköinen rakennus Helsingissä, jota luonnonsuojelijat protestoivat lasiseinien aiheuttamien lintukuolemien takia. Muutenkin taloa on protestoitu, sillä siihen rakennettiin asemakaavasta poiketen kaksi ylimääräistä kerrosta.Journalismi.info Sanoma myi rakennuksen vuonna 2014 saksalaiselle kiinteistörahastolle 176 miljoonalla eurolla ja jäi kiinteistöön vuokralaiseksi. Helsingin Sanomien, Ilta-Sanomien ja Taloussanomien toimitukset sijaitsevat Sanomatalossa. Sanoma Media Finlandin radioiden studiot sijaitsevat avokonttoreissa talon alakerroksissa. Kaksi alinta kerrosta ovat liike- ja näyttelytilaa: niissä sijaitsee muun muassa R-kioski. Talossa on myös SPR:n Veripalvelun verenluovutuspiste. Sanomatalon osoitteet ovat Töölönlahdenkatu 2, Eero Erkon katu 2, Postikuja 2 ja Tekla Hultinin aukio 3. == Lähteet == ==Kirjallisuutta== * ”Lehtitalon syke kohtaa kaupungin” ym. artikkeleita Sanomatalosta. Arkkitehti 1/2000, s. 64–71. == Aiheesta muualla == * Sanomatalo. Emporis. * Luokka:Helsingin liikerakennukset Luokka:Helsingin toimistorakennukset Luokka:Kluuvi Luokka:Sanoma
Paradisio

Paradisio oli belgialaisten muusikkojen Patrick Samoyn, Luc Rigaux'n ja espanjalaisen laulajan Maria Garcian yhtye, joka teki elektronista musiikkia. Yhtyeen menestynein kappale oli kesällä 1997 espanjankielinen "Bailando". Single nousi listojen kärkeen muun muassa Belgiassa, Italiassa, Tanskassa, Ruotsissa ja Suomessa. Yhtyeen albumi Bailando myi yli 1 000 000 kappaletta. Vuonna 2003 Paradision solisti oli vaihtunut ja julkaistiin single "Luz de la luna". ==Diskografia== ===Albumit=== *Un Clima Ideal (1995) *Bailando (1996) *Bandolero (1996) *Vamos a la discoteca (1997) *Full Album (1997) *Dime como (1998) *Paseo (1998) http://www.bookrags.com/wiki/Paradisio_%28band%29 Bookrags - Paradisio ===Singlet=== *"Vamos a la Discoteca" *"Bailando" *"Bandolero" *"Luz de la luna" ==Lähteet== ==Aiheesta muualla== * Paradisio- fanisivu Luokka:Belgialaiset elektronisen musiikin yhtyeet Luokka:1990-luvun yhtyeet ja sooloartistit
Euagrios Pontoslainen

Euagrios Pontoslainen (joskus myös Evagrios, Evagrius, Euagrius, ) syntyi Pontoksen maakunnassa Kappadokiassa vuonna 345. Siellä Kappadokian Kesarean arkkipiispa Basileios Suuri vihki hänet lukijaksi. Konstantinopolissa piispa Gregorios Teologi (Nazianzilainen) vihki hänet diakoniksi vuonna 379. Konstantinopolista Euagrios muutti Jerusalemiin, missä hän liittyi munkkiyhteisöön, minkä jälkeen hän muutti Egyptin aavikolle vuonna 383. Siellä Euagrios kirjoitti päätuotantonsa, joka käsitteli enimmäkseen sielun täydellistymistä kohti Jumalaa askeesin ja rukouksen avulla. Euagrios eli aavikolla vuoteen 399 asti, jolloin hän kuoli. Eräät Euagrioksen opit aiheuttivat varhaiskirkon piirissä hämmennystä. Teoksessaan Kefalaia Gnostica (Gnostilaiset satajakeet) Euagrios kuvaa käsityksiään muun muassa sielun pre- eksistenssistä sekä kaiken ennalleen palauttamisesta (apokatastasis). Vuonna 553 Konstantinopolin toisessa kirkolliskokouksessa hänet julistettiin harhaoppiseksi yhdessä Origeneen ja Didymos Sokean kanssa. Tämä koski ainoastaan kirkon yleistä ns. katolista haaraa, sillä orientaalisissa kirkoissa Euagriosta pidetään pyhimyksenä. Ortodoksinen kirkko ja katolinen kirkko pitävät häntä yhä harhaoppisena eivätkä lue häntä pyhien joukkoon. Hänen teoksiaan on suomennettu Filokaliassa. == Kirjallisuutta == === Suomennetut teokset === * * * * === Sanontojen kokoelma === * Luokka:Kreikkalaiset pyhät Luokka:Teologit Luokka:Vuonna 345 syntyneet Luokka:Vuonna 399 kuolleet
Gregorios Nazianzilainen

Gregorios Nazianzilainen (Gregorios Teologi) (noin 330 – 25. tammikuuta 389) oli yksi kappadokialaisista kirkkoisistä. Hän syntyi Arianzissa lähellä Nazianzia Kappadokiassa. Hänen isänsä, myös Gregorios, palveli Nazianzin piispana. Hän oli Basileios Kesarealaisen (Suuren) ja tämän veljen, Gregorios Nyssalaisen läheinen ystävä. Gregorios toimi Nazianzin piispana vuosina 379–383, minkä jälkeen hän vetäytyi perinnetiluksilleen Arianziin, missä hän kuoli vuonna 389. Gregorios oli kolminaisuusopin merkittävimpiä kehittelijöitä ja loppuunsaattajia. Tämän vuoksi ortodoksinen kirkko on antanut hänelle arvonimen teologi, jonka on saanut ainoastaan kaksi muuta kirkon opettajaa. Hän on sadon ja runoilijoiden suojeluspyhimys. Hän eli seuraavien 6 paavien halintokausien aikana: pyhä Sylvester I (314–335), pyhä Marcus (336), pyhä Julius I (337–352), pyhä Liberius (352–366), pyhä Damasus I (366–384) ja pyhä Siricius (384–399). Häntä on kuvattu piispana kirjan, kodexin tai käärön kanssa, suitsutusastialla, miehenä kirjoittamassa kyyhkysen läsnäollessa tai miehenä kirjoittamassa Jumalan käden ollessa hänen yllään. Katolinen kirkko on muistanut pyhää Gregorios Nazianzilaista hetkipalveluksessa seuraavanlaisella latinankielisellä kollehtarukouksella: “Orémus. Deus, qui pópulo tuo ætérnæ salútis beátum Gregórium minístrum tribuísti: præsta, quǽsumus; ut quem Doctórem vitæ habúimus in terris, intercessórem habére mereámur in cælis.” Häntä on muistettu seuraavina kalenterivuoden päivinä: 1. tammikuuta, 2. tammikuuta, 3. tammikuuta, 25. tammikuuta, 30. tammikuuta, 9. toukokuuta ja 11. kesäkuuta. == Lähteet == == Aiheesta muualla == * Pyhä Gregorios Teologi. Ortodoksi.net. *St. Gregory Nazianzen - Catholic Culture *St. Gregory Nazianzus - Catholic Online Luokka:Kirkkoisät Luokka:Kirkonopettajat
DAS-näppäimistö

DAS-näppäimistö tai DAS-asettelu on Cristian Sereksen kehittämä suomen kieltä varten optimoitu näppäimistöasettelu, jonka suunnittelussa on käytetty apuna suomen kielen kirjainfrekvenssejä. DAS-asettelussa käytetään samaa perusperiaatetta kuin Dvorak-näppäimistössä: konsonantit ja vokaalit on jaettu eri kädelle, jotta kirjoitettaessa kädet työskentelisivät vuorotellen. ==DAS- asettelun suunnitteluperiaatteita== * vokaalit oikealle kädelle, konsonantit vasemmalle * suomen yleisimmät kirjaimet a, i, t, n, e, s ja l näppäimistön parhaille paikoille * etusormille yleisimmin käytettävät kirjaimet, nimettömälle ja pikkusormelle vähemmän käytetyt * vältetään näppäinten sijoittamista niin, että samalla sormella joutuu painamaan kahta tai useampaa eri näppäintä peräkkäin, kuten sana ”myyn” Qwerty-näppäimistöllä. ==Saatavuus== DAS-asettelu on saatavissa esimerkiksi Windows 2000, Windows XP, Mac OS X ja Linux-käyttöjärjestelmiin. ==Aiheesta muualla== *DAS-asettelun kotisivu (arkistoitu alkuperäisestä osoitteesta) Luokka:Näppäimistöt
DAS

DAS voi tarkoittaa seuraavia: *DAS-näppäimistö *double acting ship, DAS *Domus Arctica -säätiö
IS-sarja (panssarivaunu)

Josif Stalin -panssarivaunusarja, joka nimettiin Neuvostoliiton johtajan Josif Stalinin mukaan, oli joukko Neuvostoliitossa toisen maailmansodan aikana kehitettyjä raskaita panssarivaunuja. Perheeseen kuuluvat sarjatuotantoon päässeet vaunut olivat: IS-1, IS-2, IS-3, IS-4, IS-10 sekä ISU-122- ja ISU-152-rynnäkkötykit. Nimi Иосиф Сталин alkaa I-kirjaimella, vaikka henkilönnimi yleensä kirjoitetaankin länsimaissa muodossa ”Josif”. Tämä vuoksi panssarivaunuista käytetään myös joskus lyhennettä ”JS”. Sarjan ensimmäisen vaunun, IS-1:n, valmistus alkoi lokakuussa 1943, ja sitä lisättiin myöhemmin raskaiden saksalaisten Tiger- ja Panther-vaunujen Kurskissa saavuttaman menestyksen vuoksi. IS-1 oli varustettu 85 millimetrin D-5T-tykillä. Lisänä siinä oli 12,7 millimetrin raskas DŠK-konekivääri ja 7,62 millimetrin DT- pikakivääri. Jo marraskuussa 1943 aloitettiin parannellun IS-2-vaunun tuotanto, minkä vuoksi IS-1 poistui tuotannosta tammikuussa 1944. IS-2 varustettiin uudella 122 millimetrin D-25T-tykillä, jossa käytettiin ampumatarvikkeen raskaudesta johtuen irtopanoslaukausta. Myös monet vanhat IS-1-vaunut päivitettiin uudella aseistuksella. IS-2:n seuraava versio oli vuoden 1944 malli eli IS-2m. Tärkein parannus oli rungon etupanssarin valaminen koko pituudeltaan viistoksi, tarkoituksena lisätä panssarin suojavaikutusta. IS-3-malli ilmestyi myöhään vuonna 1944. Vaunussa oli parannettu panssarointi ja puolipallon muotoinen valettu torni, joka muodostui myöhempien neuvostotankkien tunnuspiirteeksi. IS-3 ei tiettävästi ehtinyt taisteluihin toisen maailmansodan aikana. Sitä kuitenkin käytettiin vuonna 1956 Unkarin ja vuonna 1968 Tšekkoslovakian miehityksessä. Egypti osti joitain vaunuja, joita käytettiin kuuden päivän sodassa vuonna 1967, mutta raskaiden panssareiden tarkoitus alkoi olla vanhentunut. Niitä käytettiin armeijoiden erillisissä rykmenteissä ja divisioonien erillisissa pataljoonissa läpimurtoon ja jalkaväen tukemiseen, mutta tämän merkitys väheni keskiraskaiden taistelupanssarivaunujen saavuttaessa lähes saman tulivoiman ja suojan ollen kuitenkin liikkuvampia. IS-vaunut siirrettiin Neuvostoliitossa reserviin ja varastoihin. IS-2m jäi edelleen käyttöön Kuuban, Kiinan ja Pohjois-Korean armeijoissa. Vuonna 1952 tuotantoon tuli viimeinen kehitysmalli: IS-10. Järjestyksessä vaunu on kuitenkin kahdeksas IS-sarjan vaunu. Stalinin kuoleman jälkeen se nimettiin uudelleen T-10:ksi. == Muut mallit == IS-vaunuista tehtiin rynnäkkötykkimuunnoksia, kuten KV-sarjan vaunuistakin. Näitä olivat: *ISU-152, 152 mm ML-20-mallin 1927 haupitsilla *ISU-122, 122 mm A-19-tykillä ja 12,7 mm DShK-konekiväärillä *ISU-122s, 122 mm D-25S, puoliautomaattinen A-19-tykin malli == Lähteet == ==‎ Aiheesta muualla == Luokka:Neuvostoliiton toisen maailmansodan panssarivaunut Luokka:Seulonnan keskeiset artikkelit Luokka:Neuvostoliittolaiset raskaat panssarivaunut
Kuusi (täsmennyssivu)

Kuusi tarkoittaa seuraavia: * kuusi, lukusana * 6, vuosiluku * metsäkuusi eli kuusi (Picea abies), kuusten sukuun kuuluva havupuulaji * kuuset (Picea), havupuusuku, johon kuuluu monia kuusilajeja * joulukuusi, lyhyesti kuusi, joulukoristeena käytettävä havupuu * Kuusi, Tove Janssonin novelli kokoelmassa Näkymätön lapsi ja muita kertomuksia == Henkilöt == Kuusi on myös sukunimi, jonka ovat ottaneet useat Granfelt-sukuun kuuluvat henkilöt. Tunnettuja Kuusi- nimisiä suomalaisia henkilöitä ovat: * Aarne Kuusi (vuoteen 1905 Granfelt, 1881–1968), vakuutusmatemaatikko ja raittiusmies, vakuutusneuvos * Antti Kuusi (1946–1969), anarkisti ja mielipidevaikuttaja, Pekka Kuusen poika * Eino Kuusi (vuoteen 1905 Granfelt, 1880–1936), sosiaalipoliitikko, professori ja ministeri, Aarne Kuusen veli * Helmi Kuusi (1913–2000), taidegraafikko ja -maalari, Ilmari Kuusen tytär * Janne Kuusi (s. 1954), elokuvaohjaaja ja kirjailija * Jari Kuusi (s. 1962), pappi, kirkkomuusikko ja kirjailija * Juhani Kuusi (1938–2017), insinööri, tekniikan asiantuntija, Tekesin pääjohtaja * Ilmari Kuusi ( vuoteen 1905 Granfelt, 1882–1964), rovasti, Aarne Kuusen veli * Kim Kuusi (s. 1947), säveltäjä, Janne Kuusen veli * Maija Kuusi (o.s. Vikstedt), Otavan myynti- ja markkinointijohtaja, Kim Kuusen puoliso * Matti Kuusi (1914–1998), kansanrunoudentutkija, professori ja akateemikko, Aarne Kuusen poika * Miki Kuusi (oik. Mikko Akseli Kuusi, s. 1989), startup- yrittäjä * Olli Kuusi (1923–2021), arkkitehti, Aarne Kuusen poika * Outi Lauhakangas (o.s. Kuusi, s. 1953), sananlaskututkija ja tietokirjailija, Matti Kuusen tytär * Pekka Kuusi (1917–1989), tutkija ja yhteiskuntapoliitikko, päätoimittaja, Alkon pääjohtaja, ministerin arvonimi, Aarne Kuusen poika * Reino Kuusi (1908–1988), lähetystöneuvos ja tietokirjailija, ulkoministeriön arkistonhoitaja, Eino Kuusen poika * Sakari Kuusi (vuoteen 1905 Granfelt, 1884–1976), historiantutkija ja tietokirjailija, professorin arvonimi, Aarne Kuusen veli * Tuomo Kuusi, matematiikan professori == Katso myös == * 6, MUCC- yhtyeen albumi * 6mR, purjeveneluokka Luokka:Luettelot henkilöistä sukunimen mukaan
Jimmie Angel

James (Jimmie) Crawford Angel Marshall (1. elokuuta 1899 – 8. joulukuuta 1956) oli yhdysvaltalainen lentäjä, joka löysi Angelin putouksen Venezuelasta vuonna 1933. Putous nimettiin hänen mukaansa. Hänen toinen saavutuksensa oli laskeutuminen Rio Caroni -nimisellä koneellaan Ayan Tepuy -vuoren laelle 1937. Hän hajotti lentokoneensa laskeutuessaan ja joutui kävelemään paluumatkallaan läpi viidakon. Jimmy Angel saavutti maineensa Venezuelassa. Jimmie kuoli Panamassa vuonna 1956 lento-onnettomuudessa saamiinsa vammoihin. == Aiheesta muualla == * Jimmie Angel Historical Project Luokka:Yhdysvaltalaiset lentäjät Luokka:Lento-onnettomuudessa kuolleet Luokka:Vuonna 1899 syntyneet Luokka:Vuonna 1956 kuolleet
Marko Annala

Marko Kristian Annala (s. 1972 Joutseno) on suomalainen muusikko ja kirjailija. Hän on Mokoma-yhtyeen perustaja, laulaja ja pääasiallinen lauluntekijä. Annala tunnetaan muun muassa erikoisesta laulutyylistään, joka sisältää vaikutteita death metal -murinalaulusta ja puhtaan artikuloivasta suomirock-laulannasta. Alanko Tero, Silas Petri, Neljäs sukupolvi – Suomalainen rock nyt, Johnny Kniga, 2006, sivut 65–74 Vuonna 1996 perustetun Mokoman alkuaikoina Annala soitti yhtyeessä kitaraa laulamisen lisäksi. Hän on soittanut kitaraa myös Slumgudgeon- ja Pronssinen Pokaali -yhtyeissä sekä vieraillut Kotiteollisuuden albumeilla Aamen (1998) ja Eevan perintö (1999). Hän on useissa haastatteluissa verrannut itseään sanoittajana Jarkko Martikaiseen. Vuonna 2008 Annala äänestettiin vuoden laulajaksi Finnish Metal Awardsissa. Annala on tehnyt kappaleita myös muille artisteille, muun muassa Haloo Helsingin ”Kuule minua” on Annalan säveltämä ja sanoittama. Annala on julkaissut myös romaanit Värityskirja (2017), Paasto (2018) ja Kuutio (2020). Esikoisromaani, omaelämänkerrallinen Värityskirja voitti Tiiliskivi-palkinnon. Annalan puoliso on thainyrkkeilijä ja kirjailija Inga Magga. Annala on ollut absolutisti vuodesta 1992 lähtien. Hän on myös ollut kasvissyöjä mutta ryhtyi sekasyöjäksi, koska ei saanut kiertueiden aikana syötyä kunnolla. Annala tunnustaa ortodoksista uskoa. Annala oli Eläkkeensaajien ja vihreä yhteisvastuu -puolueen kansanedustajaehdokas eduskuntavaaleissa vuonna 1991 Kymen vaalipiirissä ja saavutti 99 ääntä.Eduskuntavaalitutkimus 1991 ==Diskografia== ===Mokoma=== ===Kotiteollisuus=== *Aamen (1998, sovituksia kappaleissa ”Routa ei lopu” ja ”Päällekirjoitus”) *Eevan perintö (1999, kitara kappaleessa ”Saattoväki”) ===Pronssinen Pokaali=== *Pronssinen Pokaali (1996, kitara) *Kuvia (1998, kitara) ===Slumgudgeon=== *Durga EP (1992, kitara) *...And On What Grounds? (1993, kitara) *Factoraped (1995, kitara) == Romaanit == * * * == Lähteet == * ===Viitteet=== ==Aiheesta muualla== * Marko Annala Liken sivustolla Luokka:Suomalaiset metallimusiikin kitaristit Luokka:Suomalaiset metallimusiikin laulajat Luokka:Suomalaiset metallimusiikin sanoittajat Luokka:Suomalaiset metallimusiikin säveltäjät Luokka:Suomalaiset kirjailijat Luokka:Mokoman jäsenet Luokka:Vuonna 1972 syntyneet Luokka:Elävät henkilöt
Tuomas Peippo

Tuomas Peippo (s. 5. marraskuuta 1968 Helsinki) on suomalainen rumpali. Peippo toimi vuosina 1997–2012 CMX-yhtyeen rumpalina. Peippo liittyi yhtyeeseen motivaatio-ongelmien vaivaaman Pekka Kanniaisen tilalle vuonna 1997, kun Cloaca Maxima -kokoelma oli saatu valmiiksi ja ennen kuin seuraavaa levyä Vainajalaa alettiin tehdä. Toisin kuin A. W. Yrjänä ja Janne Halmkrona, Peippo yhdessä toisen kitaristin Timo Rasion kanssa ei ollut kovinkaan paljon yhtyeensä haastatteluissa mukana. Peippo oli myös kvartetin ainoa jäsen, joka ei osallistunut säveltämiseen. Vuoden 2012 marraskuussa CMX ilmoitti, että yhtyeen ja Peipon yhteistyö päättyy. Yhtye oli saman vuoden maaliskuussa perunut kaikki kyseisen vuoden keikkansa Peipon käsimurtuman vuoksi.https://www.voice.fi/musiikki/a-44600 Peippo työskentelee Lohjalla hammaslääkärinä ja on absolutisti. Hänen isänsä oli elokuvaaja Antti Peippo. == Lähteet == Luokka:CMX Luokka:Suomalaiset rumpalit Luokka:Suomalaiset rockmuusikot Luokka:Vuonna 1968 syntyneet Luokka:Elävät henkilöt
Martti Syrjä

Martti Ilmari Syrjä (s. 17. toukokuuta 1959 Ylöjärvi) on suomalainen muusikko ja näyttelijä, joka on suomirockyhtye Eppu Normaalin keulakuva, laulaja ja sanoittaja. Syrjä on Eppu Normaalin perustajajäseniä. Yhtyeen kitaristi Mikko ”Pantse” Syrjä on Martin veli, ja rumpali Aku Syrjä on veljesparin serkku. Mikon ja Martin vanhemmat Kirsi Kunnas ja Jaakko Syrjä olivat molemmat palkittuja kirjailijoita, ja tämän on arvioitu vaikuttaneen veljesten musiikilliseen luovuuteen suuresti. Hänet on palkittu myös Juha Vainio -sanoittajapalkinnolla vuonna 1997 sekä Reino Helismaa -palkinnolla vuonna 2004 . Syrjä on osallistunut myös merkittävästi Eppu Normaalin albumien kansitaiteeseen. Hän on suunnitellut yhtyeen albumien Cocktail Bar, Tie vie, Rupisia riimejä, karmeita tarinoita, Lyömättömät sekä Onko vielä pitkä matka jonnekin? kansikuvat, ja ottanut myös valokuvan albumin Sadan vuoden päästäkin kanteen . Hän on myös tehnyt kuvituksen äitinsä Kirsi Kunnaksen lastenkirjaan Puupuu ja käpypoika. Syrjä on ollut avioliitossa kahdesti, ja jälkimmäisestä liitostaan hänellä on kolmoslapset. Hänelle myönnettiin valtion taiteilijaeläke maaliskuussa 2024. == Soolojulkaisut == * Tyttö koulussani / In the city (single, 1980) Martti Syrjän soolosingle on julkaistu Eppu Normaalin vinyylikokoelmalla Soolot sekä CD-kokoelmalla Hatullinen paskaa / Soolot. ==Filmografia== Ilmestymisvuosi/ Ensiesiintyminen Nimi Tyyli Rooli 1981 Saimaa-ilmiö Rock-elokuva 1982 Jackpot 2 Lyhytelokuva 1984 Klaani – tarina Sammakoitten suvusta Elokuva tanssiva nuorukainen baarissa 1985 Calamari Union Elokuva Frank 1985 Rosso Elokuva Martti 1986 Kuningas lähtee Ranskaan Elokuva laulava sotilas 1988 Yötyö Televisioelokuva DJ 1996 Huomenta Ilona, hyvästi Televisioelokuva 2000 Arvokkaasti Televisiosarja talonmies Mälkki 2000 Dirlandaa Televisiosarja Tohmajärveläinen 2001 Mankeli Televisiosarja viikon artisti 2002 Juulian totuudet Televisiosarja Pertsu 2002 Jurismia! Televisiosarja Jani Paloaho 2005 Paha maa Elokuva Hannelen poliisipari 2007 Ganes Elokuva vankilanjohtaja 2007 Maan mitta Televisiosarja Hööki 2009 Haarautuvan rakkauden talo Elokuva taksikuski 2010 Risto Räppääjä ja polkupyörävaras Elokuva lääkäri Mara 2013 Vuonna 85 Elokuva Jyrki boy 2018 Hevi reissu Elokuva Lotvosen isä 2021 Koskinen Televisiosarja Hokka == Lähteet == == Aiheesta muualla == * Eppu Normaalin virallinen sivusto * Martti Syrjä kertoo Eppu Normaalin sanoituksista Yle Radio 1:n Kirjakerhossa Luokka:Eppu Normaalin jäsenet Luokka:Suomalaiset rocklaulajat Luokka:Suomalaiset sanoittajat Luokka:Vuonna 1959 syntyneet Luokka:Elävät henkilöt Luokka:Suomalaiset näyttelijät
Mervi Tapola

Mervi Tapola (ent. Nykänen, 14. huhtikuuta 1954 Tampere – 30. lokakuuta 2019) oli suomalainen julkisuuden henkilö, joka kuului Tapolan yrittäjäsukuun. Tapola avioitui kahdesti mäkihyppääjä Matti Nykäsen kanssa. == Ura ja elämä == Tapolan perhe eli vaatimattomasti ja Mervi Tapola sai perheen heikon taloudellisen tilan vuoksi vapaaoppilaspaikan oppikouluun, eli Tampereen yhteislyseoon, joka oli Tampereella hyvin arvostettu koulu. Lyseon pääsykokeissa hän sai toiseksi parhaat pisteet. Koulunkäynnin ohessa hän työskenteli isoisänsä ja isosetänsä perustamassa perheyhtiö Tapolassa, joka on tunnettu mustamakkarastaan. Lukion jälkeen Tapola kävi kauppaopiston, minkä jälkeen hän työskenteli K. Tapola Oy:ssä konttoripäällikkönä. Yritys oli nimetty uudestaan Mervi Tapolan äidin Kyllikki Tapolan mukaan, joka pelasti vaikeuksiin menneen yrityksen, jossa oli itsekin pitkään työskennellyt. 1970-luvulla yritys alkoi laajentaa toimintaansa ympäri Suomen. Uusi tehdas valmistui vuonna 1976, ja Tapolan Palvaamo Oy:n tuotteita myivät Kesko, E-liike ja S-ryhmä. Kolmasosa liikevaihdosta saatiin mustastamakkarasta. Tapola osallistui vuonna 1997 Tapolan toimitusjohtajan eli veljensä Jarmo Tapolan kanssa Itsenäisyyspäivän vastaanotolle Presidentinlinnassa. Vuonna 2017 Pirkanmaan Yrittäjät ry valitsi Tapolan vuosisadan maakunnalliseksi yritykseksi. Mervi Tapola ei osallistunut juhlallisuuksiin sairautensa vuoksi. == Avioliitot == Ensimmäisen avioliittonsa Mervi Tapola solmi vanhan koulukaverinsa kanssa, joka alkoi sittemmin työskentellä myös perheyhtiössä insinöörinä. Liitosta syntyi poika ja kaksi tytärtä. Avioliitto päättyi eroon vuonna 1997 parinkymmenen vuoden jälkeen. Tapola tapasi Matti Nykäsen ensi kerran heinäkuussa 1999 veljensä luona, jolta Nykänen oli pyytämässä sponsorirahoja. Pari kihlautui joulukuussa Tahitilla ja avioitui Ylöjärvellä maaliskuussa 2001. Ensimmäinen avioliitto päättyi huhtikuussa 2003. Heinäkuussa 2004 pari avioitui uudelleen Laajavuoren hyppytornissa. Kummankin avioliiton aikana Tapola jätti useita avioerohakemuksia, yhteensä 15. Toinen avioliitto päättyi elokuussa 2010. Tapola kertoi myöhemmin Ilta-Sanomien haastattelussa kärsineensä Nykäsen väkivaltaisuudesta ja vaikeasta mustasukkaisuudesta sekä olleensa kymmenen vuoden ajan käytännössä vankina omassa kodissaan. == Kuolema == Tapola ilmoitti syksyllä 2017 sairastuneensa parantumattomaan vatsasyöpään, ja hän kuoli 65 vuoden iässä lokakuussa 2019. Matti Nykänen ja Jarmo Tapola olivat kuolleet aiemmin samana vuonna, Nykänen helmikuussa ja Tapola heinäkuussa. Tapolan äiti Kyllikki Tapola oli kuollut syksyllä 2018. == Yksityiselämä == Tapolan vanhemmat olivat Kyllikki ja Martti Tapola, joilla oli kaksi lasta, Mervi Tapola ja hänen pikkuveljensä Jarmo Tapola. == Lähteet == Luokka:Matti Nykänen Luokka:Kuuluisien suomalaisten henkilöiden puolisot Luokka:Vuonna 1954 syntyneet Luokka:Vuonna 2019 kuolleet
51koodia

51koodia on vuonna 2002 perustettu suomalainen rockyhtye, joka tuli ensimmäisen kerran tunnetuksi paljon radiosoittoa saaneella "Voisiko olla tänään se päivä" -singlellä. Yhtyeen musiikki on pop-vaikutteista raskasta ja melodista suomenkielistä rockia. Esikoisalbumi Nimetty ilmestyi alkuvuodesta 2004 ja sen seuraaja Rautaiset linnut syksyllä 2005. Yhtyeen toisen albumin singlejulkaisu "Kahleet" tuli tunnetuksi myös syksyllä 2005 elokuvateattereihin saapuneen Petri Kotwican ohjaaman Koti-ikävä-elokuvan soundtrackin myötä. Yhtyeen antamista julkisista lausunnoista vastaa laulaja- kitaristi ja keulakuva Hannu Sallinen. Ennen 51koodia-yhtyeen perustamista yhtyeen jäseniä soitti muun muassa Pool-yhtyeessä. Jussi Musikka ja Olli-Matti Wahlström soittavat myös Kumikamelissa, Musikka aiemmin myös lyhytikäiseksi jääneessä James the Beaverissä. Keväällä 2013 Wahlströmistä tuli CMX:n virallinen jäsen. == Jäsenet == ===Nykyiset=== *Hannu Sallinen – laulu, kitara *Jussi Musikka – kitara *Olli-Matti Wahlström – rummut *Petri Varis – basso ===Entiset=== *Asko Piiparinen – basso *Jone Väänänen – kosketinsoittimet/LIVE-kokoonpano Kuva:Hannu Sallinen - Ilosaarirock 2008.jpg|Hannu Sallinen Ilosaarirockissa 2008 Kuva:Jussi Musikka - Ilosaarirock 2008.jpg|Jussi Musikka Ilosaarirockissa 2008 Kuva:Olli-Matti Wahlstrom - Ilosaarirock 2008.jpg|Olli-Matti Wahlström Ilosaarirockissa 2008 Kuva:Petri Varis - Ilosaarirock 2008.jpg|Petri Varis Ilosaarirockissa 2008 == Julkaisut == === Studioalbumit === * * * ==== Kokoelmalevyt ==== * === Singlet === * ”Voisiko olla tänään se päivä” (huhtikuu 2003) * ”Vedenjakaja” (syyskuu 2003) * ”Kauas” (tammikuu 2004) * ”Valkoinen huone” (kesäkuu 2004) * ”Kahleet” (kesäkuu 2005) * ”Tässä ja nyt” (syyskuu 2005) * ”Puu” (promo, joulukuu 2006) * ”Pimeyttä kaunein värjäät” (maaliskuu 2007) * ”Mustat sydämet” (radiosingle, marraskuu 2007) === Musiikkivideot === * ”Kauas” (2005) * ”Puu” (2005) * ”Kahleet” (2005) * ”Mustat sydämet” (2008) == Aiheesta muualla == * 51koodia -yhtyeen Facebook-sivusto * *51koodia ReverbNation-sivustolla Luokka:Suomalaiset rockyhtyeet
Zellerin sääntö

Zellerin sääntö eli Zellerin kongruenssi on Julius Johannes Zellerin kehittämä algoritmi minkä tahansa gregoriaanisen tai juliaanisen kalenterin päivämäärää vastaavan viikonpäivän laskemiseksi. == Yhtälö == Zellerin sääntö Gregoriaanista kalenteria varten on :h = \left(q + \left\lfloor\frac{(m+1)\cdot26}{10}\right\rfloor + K + \left\lfloor\frac{K}{4}\right\rfloor + \left\lfloor\frac{J}{4}\right\rfloor - 2J\right) \mod 7 Juliaanista kalenteria varten on :h = \left(q + \left\lfloor\frac{(m+1)\cdot26}{10}\right\rfloor + K + \left\lfloor\frac{K}{4}\right\rfloor + 5 - J\right) \mod 7 missä * q = kuukauden päivä, esimerkiksi 6.12.1917 * m = kuukauden järjestysluku, esimerkiksi 6.12.1917. Huom: tammi- ja helmikuu ovat järjestysluvultaan 13 ja 14 edellisenä vuonna eli vuosiluvusta on vähennettävä yksi. * K = vuosiluvun kaksi viimeistä numeroa, ( vuosi \bmod 100 ), esimerkiksi 6.12.1917 * J = vuosiluvun kaksi ensimmäistä numeroa, ( \lfloor vuosi/100 \rfloor ), esimerkiksi 6.12.1917 * h = viikonpäivä (0 = lauantai, 1 = sunnuntai, 2 = maanantai, ...) == Katso myös == * Ikuinen kalenteri Luokka:Ajanlasku Luokka:Algoritmit
Heydrich

Heydrich, Heidrich on seuraavien henkilöiden sukunimi: ;Heidrich * Arnošt Heidrich (1889–1968), tšekkiläinen diplomaatti ja poliitikko * Christian Heidrich (s. 1960), saksalainen teologi ja kustantaja * Ernst Heidrich (1880–1914), saksalainen taidehistorioitsija * Horst Heidrich (1920–1992), itäsaksalainen ylimetsänhoitaja * Ingrid Heidrich (s. 1939), saksalainen historioitsija * Joana Heidrich (s. 1991), sveitsiläinen beachvolleyn pelaaja * Julian Heidrich (s. 1991), itävaltalainen laulaja, lauluntekijä * Matthias Heidrich (s. 1977), saksalainen jalkapalloilija * Peter Heidrich (1929–2007), saksalainen teologi * Richard Heidrich (1896–1947), saksalainen upseeri * Steffen Heidrich (s. 1967), saksalainen jalkapalloilija ;Heydrich * Bruno Heydrich (1865–1938), saksalainen oopperalaulaja, säveltäjä ja Reinhard Heydrichin isä * Gustav Moritz Heydrich (1820–1885), saksalainen näytelmäkirjailija ja dramaturgi * Heinz Heydrich (1905–1944), Reinhard Heydrichin veli * Lina Heydrich (1911–1985), Reinhard Heydrichin puoliso * Peter Thomas Heydrich (1931–2003), saksalainen laulaja ja näyttelijä * Reinhard Heydrich (1904–1942), SS-kenraali, Prahan teurastaja * Wolfgang Heydrich (1932–2012), Bundeswehrin prikaatinkenraali
Nouseva intonaatio

Nouseva intonaatio on hallitusti tai hallitsemattomasti puhuttaessa tapahtuva väliaikainen äänentason muutos korkeammaksi. Yleensä se on sijoitettu painotukseksi lauseen tai sanan loppuun. Useissa indoeurooppalaisissa kielissä nouseva intonaatio on foneeminen merkiten kysymyslauseen. Suomeen tätä tapaa on alettu lainata vasta äskettäin. ==Katso myös== * Laskeva intonaatio * Intonaatio * Tooni ==Lähteet== Luokka:Fonetiikka
Adressi

Adressi (ranskan sanasta adresse ’suunta, osoitus’) on useiden henkilöiden allekirjoittama, vallanpitäjille tai päättäjille suunnattu poliittinen julkilausuma. Esimerkiksi Suomessa kerättiin Venäjän vallan aikana vuonna 1899 Suuri adressi, joka vastusti keisari Nikolai II:n allekirjoittamaa helmikuun manifestia. Adressilla voidaan tarkoittaa myös kirjoitettua tai tekstattua juhlavaa onnittelua, kiitoksen tai surunvalittelun sisältävää julkilausumaa. Esimerkki adressista koristeellisena painatteena on korusähke. Suruadressi on kaksitaitteinen, kauniisti painettu kaavake, jota käytetään varsinaisesti surunvalitteluihin ja onnentoivotuksiin, ja josta koituvat tulot menevät yleishyödyllisiin tarkoituksiin. Koruadresseja maksua vastaan eri tilaisuuksiin välittävät Suomessa eri avustustahoja edustavat kukkasrahastot.Hakusana kukkasrahasto, Nykysuomen sanakirja osa 2 (J–K), WSOY 1995. Adressin ja vieraskirjan välimuotoja ovat surunvalittelu- ja onnittelukirjat esimerkiksi maan suurlähetystöissä valtionpäämiehen kuoleman tai hallitsijaperheen perhetapahtuman johdosta.Pikkuprinsessalle onnittelukirja myös Helsingissä, Myös suomalaiset voivat onnitella Ruotsin kuningasperhettä uuden jäsenen syntymän johdosta. Iltalehti 23.2.2012, viitattu 10.7.2014.Surunvalittelukirja, Suomi-sanakirja. Viitattu 11.7.2014. == Katso myös == * Kansalaisaloite * Ilmastoveivi2019-kampanja ==Lähteet== == Aiheesta muualla == *
Dachaun keskitysleiri

Dachaun keskitysleiri oli natsi-Saksan keskitysleiri lähellä Dachaun kaupunkia (pohjoiseen Münchenistä) eteläisessä Saksassa. Dachaun keskitysleiri oli ensimmäinen laatuaan. Leiri rakennettiin käytöstä poistuneeseen ruutitehtaaseen ja valmistui 21. maaliskuuta 1933. Yhdessä Auschwitzin kanssa Dachaun keskitysleiri on noussut tunnetuimpien keskitysleirien joukkoon. Dachaun keskitysleirille vangittiin yhteensä yli 200 000 miesvankia, joiden joukossa oli muun muassa juutalaisia, natsien vastustajia, homoseksuaaleja, Jehovan todistajia ja kommunisteja. Vuodesta 1941 lähtien Dachau toimi myös tuhoamisleirinä, ja siellä tiedetään murhatun noin 30 000 vankia. Yhdysvaltain VII armeijakunnan 42. ja 45. jalkaväkidivisioona vapauttivat Dachaun keskitysleirin vangit 29. huhtikuuta 1945.Dachau: 29 April 1945 The Rainbow Liberation Memoirs (Arkistoitu versio) Samana päivänä yhdysvaltalaiset ampuivat Dachaussa noin 40 SS-miestä, joista osa vietiin vankilan muuria vasten ja ammuttiin konekivääreillä. Myös vangit pahoinpitelivät 25–50 vartijaa kuoliaiksi. Teloitetut eivät kuitenkaan olleet leirin vakituisia SS- vartijoita, jotka olivat paenneet, vaan muutamaa päivää aikaisemmin itärintamalta leiriä vahtimaan siirrettyjen SS-joukkojen jäseniä. == Lähteet == ==Aiheesta muualla== Luokka:Saksalaiset keskitysleirit toisen maailmansodan aikana Luokka:Baijerin rakennukset ja rakennelmat Luokka:Baijerin historia Luokka:Seulonnan keskeiset artikkelit
Dachau

Dachau on kaupunki Dachaun piirikunnassa Ylä-Baijerissa Saksassa noin 20 kilometriä Münchenistä luoteeseen. Kaupungissa asui vuoden 2020 lopussa 47 680 asukasta. Dachau on piirikuntansa keskus ja suurin kaupunki. Ensimmäinen maininta Dachausta on vuodelta 805. 1800- ja 1900-luvuilla kaupungissa asui lukuisia taiteilijoita. Vuonna 1933 natsit rakensivat Dachauhun keskitysleirin, josta tuli myöhemmin prototyyppi muille keskitysleireille. Leirin toiminnan aikana (1933–1945) kuoli yli 30 000 vankia. Kaupungissa toimii kuusi perus- ja keskikoulua, kaksi reaali- ja kauppakorkeakoulua, kaksi lukiota ja kaksi erityiskoulua. == Kuvagalleria == Dachau_Altstadt_Konrad_Adenauer_Straße.JPG|Historiallinen vanhakaupunki linnan alapuolella Schloss_Dachau-6.jpg|Dachaun linna ja linnan puutarha DSC_0434_bearbeitet-2.JPG|Dachau-Steinkirchen DachauAutumn20021025.JPG|Syksy Dachaussa St._Jakob_Dachau-3.jpg|Vanhakaupunki ja Pyhän Jaakobin kirkko == Lähteet == == Aiheesta muualla == *Kaupungin verkkosivut Luokka:Baijerin kunnat Luokka:Saksan kaupungit Luokka:Ylä-Baijeri
Leimautuminen (molekyyligenetiikka)

Leimautuminen tarkoittaa geenin aktiivisuuden riippumista siitä, kummalta vanhemmalta geeni on periytynyt. Eläinten perimässä on jokaista geeniä kaksi kappaletta, mutta leimautuminen johtaa siihen, että vain toinen geeni on aktiivinen. Ihmisellä leimautuneita geenejä tunnetaan noin 100. Ihmisellä leimautuminen on melko harvinaistahttps://www.ncbi.nlm.nih.gov/pmc/articles/PMC4884243/. Geenin aktiivisuus riippuu usein DNA:n GC-jakson sytosiini-emästen metyloinnista. Mitoottisen solunjakautumisen jälkeen vain toinen sytosiineista on metyloitu, mutta leimautumista ylläpitävä metylaasi-entsyymi muuttaa hemimetyloidun kohdan täysin metyloiduksi. Meioottisessa jakautumisessa kaikki sukusolut on metyloitava tai demetyloitava riippuen siitä, kumpaa sukupuolta sukusoluja tuottava yksilö on. Leimautuminen jättää soluun vain yhden aktiivisen alleelin, mikä lisää geneettisten sairauksien riskiä. Leimautuneisiin geeneihin liittyviä sairauksia tunnetaankin useita. Parhaita esimerkkejä näistä sairauksista ovat Prader-Willi-syndrooma ja Angelmanin syndrooma. ==Katso myös== *Epigenetiikka ==Lähteet== == Aiheesta muualla == *Leimautuminen Luokka:Molekyyligenetiikka
Transkriptiotekijä

Transkriptiotekijät eli transkriptiofaktorit ovat eukaryoottisolujen proteiineja, jotka tunnistavat DNA:ssa promoottoreita ja tehostajia ja säätelevät siten geenin transkriptiota. Muut proteiinit voivat säädellä transkriptiofaktoreiden aktiivisuutta. Transkriptiotekijöiden on tunnistettava ja liityttävä DNA:n aloituskohtaan, ennen kuin RNA-polymeraasi voi liittyä siihen. Transkriptiotekijöissä on erilliset domeenit DNA-sekvenssien ja RNA- polymeraasin tunnistamiseen. Transkriptiotekijät jakaantuvat kolmeen luokkaan. #Yleiset transkriptiotekijät ovat transkriptiolle välttämättömiä proteiineja. Yhdessä RNA-polymeraasin kanssa ne muodostavat perustranskriptiokoneiston. #Ylävirran transkriptiotekijät ovat säätelyn ulkopuolisia proteiineja, jotka kiinnittyvät DNA:han geenin aloituskohdasta ylävirtaan ja säätelevät transkriptiota. #Indusoitavat transkriptiotekijät ovat ylävirran transkriptiofaktoreiden kaltaisia, mutta ne vaativat aktivointia tai inhibointia. ==Katso myös== *Sigmafaktori *Sinkkisormi * Luokka:Molekyylibiologia